ตั้งพรรคสำรองไว้ก็ดี บิ๊กป้อมยุส่งเย้ยเพื่อไทย
บิ๊กตู่แขวะพรรคใหม่ เกร่อใช้ชื่อว่า อนาคต,การเมืองจ้องโละยุทธศาสตร์ชาติ 20 ปี ดักใครโค่นล้มถือว่าล้มประเทศชาติของประชาชน บิ๊กป้อม ย้อน พท.ทำอะไรผิดไว้ ถึงปูดจะถูกยุบพรรค เย้ยตั้งพรรคใหม่ไว้ก็ดี วิษณุ ชี้ คสช.ถกพรรคการเมืองก่อน 10 ธ.ค. ยันดาบอาญาสิทธิ์ ม.44 ยังใช้ได้จนนายกฯใหม่ถวายสัตย์ฯ พท.จัดเลือดใหม่ลุยการเมือง ลูกชาย กิตติรัตน์-บุญทรง มาครบ ภท.ดึง ชาดา เสริมทัพ สามมิตร ยักท่าชะลอเข้าสังกัด ตั้งแง่ให้พรรคเป้าหมายทำโพลคัดคนทับซ้อน วรงค์ เปิดตัวเมืองสองแคว บวงสรวงพระนเรศวรฯ ชูสโลแกน กล้าเปลี่ยน ชิงผู้นำ ปชป. อภิสิทธิ์ ตั้ง จุรินทร์ รักษาการแทน โชว์สปิริตสู้อย่างเป็นธรรม รุ่นเก๋าอัดคู่แข่งรับงานมาป่วน วีระ ขู่นายกฯ ตายน้ำตื้น ตั้ง สนธยา นั่งนายกเมืองพัทยา บี้ลูกยึดทรัพย์พ่อเซ่นทุจริตเขาไม้แก้ว สนช.ทิ้งทวนปิดจ๊อบขึ้นเงินเดือน กกต.-ป.ป.ช.-กสม.,หลังจากพรรคการเมืองเตรียมความพร้อมไปสู่การเลือกตั้ง โดยบางพรรคเริ่มมีการประกาศนำร่องล่วงหน้าหากได้กลับมาเป็นรัฐบาลจะเข้ามาล้มยุทธศาสตร์ชาติ 20 ปี ของรัฐบาล คสช. ล่าสุด พล.อ. ประยุทธ์ จันทร์โอชา นายกรัฐมนตรีและหัวหน้า คสช.ได้ออกมากล่าวเตือนว่าจะเป็นการล้มประเทศชาติ, ,บิ๊กตู่ ปลุกใจไทยฟ้าเปิดแล้ว,เมื่อเวลา 09.30 น. วันที่ 27 ก.ย. ที่ห้องแกรนด์ไดมอนด์ บอลรูม อิมแพค เมืองทองธานี พล.อ.ประยุทธ์ จันทร์โอชา นายกรัฐมนตรีและหัวหน้า คสช.เปิดการประชุมประจำปี 61 ของสำนักงานคณะกรรมการพัฒนาการเศรษฐกิจและสังคมแห่งชาติ และปาฐกถาพิเศษเรื่อง ยุทธศาสตร์ชาติ อนาคตไทย อนาคตเรา โดยมี ครม.-คสช.-สนช.คณะกรรมการยุทธศาสตร์ชาติ คณะกรรมการจัดทำยุทธศาสตร์ชาติ คณะกรรมการปฏิรูปประเทศ องค์กรพัฒนาเอกชน ภาคเอกชน นักวิชาการ ผู้แทนภาครัฐ ตัวแทนองค์กรปกครองส่วนท้องถิ่น ร่วมฟัง 2,500 คน โดยนายกฯกล่าวปาฐกถาตอนหนึ่งว่า วันนี้อากาศปลอดโปร่งแจ่มใสฟ้าสว่างแสดงว่า ประเทศไทยฟ้าเปิดแล้วทุกภาคมาร่วมประชุมพร้อมเพรียงถือเป็นตัวแทนของคนไทยทั้งประเทศ ที่จะทำให้ยุทธศาสตร์ชาติเดินหน้าต่อไปได้,ตีกันล้มยุทธศาสตร์คือล้มประเทศ,พล.อ.ประยุทธ์กล่าวอีกว่า มั่นใจว่าที่ผ่านมาทุกคนช่วยกันคิดช่วยกันร่างกฎหมายและยุทธศาสตร์ชาติ อย่าไปกังวลใครเป็นคนเขียน แต่นายกฯที่ต้องทำ ฉะนั้นใครที่จะมาเป็นนายกฯต้องเป็นประธานคณะกรรมการยุทธศาสตร์ชาติ และต้องทำตาม ถึงมีแต่คนอยากจะเป็นนายกฯแต่ไม่อยากทำยุทธศาสตร์ชาติ เพราะมีการตีกรอบว่านายกฯจะต้องทำอะไรบ้าง และแผนยุทธศาสตร์ชาติทั้งหมดสามารถแก้ไขได้ทบทวนทุก 5 ปี บางอย่างที่โลกมีการเปลี่ยนแปลงก็สามารถแก้ได้ยืดหยุ่นตามสถานการณ์ ยุทธศาสตร์ปี 61-80 ตัวเลขดูเยอะใครจะอยู่ถึงยังไม่รู้เลย แต่ต้องการให้มันไปถึงมันก็อยู่ได้ และคณะกรรมการยุทธศาสตร์ชาติ วันนี้หลายพรรคการบอกเป็นรัฐบาลเมื่อไหร่ล้มยุทธศาสตร์ชาติ ก็ล้มประเทศของท่านเอง ประชาชนยอมหรือไม่ ไม่ได้หรอก นี่คืออเวนิวถนนของท่านต้องไปให้ได้ ถ้าอยากจะเจริญ ทุกประเทศมีหมดทุกรัฐบาลจะได้ไม่บิดพลิ้ว ไม่ก้าวสะเปะสะปะ,เหน็บตั้งชื่อพรรคอนาคตกันเยอะ,ต่างชาติเขายอมรับยุทธศาสตร์นี้ เราต้องเป็นประเทศที่พัฒนาแล้ว มั่นคง มั่งคั่ง ยั่งยืนสร้างอนาคตไทย อนาคตเรา คำว่าอนาคตนี่กระทบใครหรือไม่เนี่ย ชอบตั้งกันว่าชื่ออนาคตๆกันเยอะเหลือเกิน ให้พูดแบบผมเนี่ยพูดได้ไหม มาพูดสิใครจะทำอนาคตให้มาพูดแข่งกัน วันนี้มีปัญหาสังคมใจร้อนที่สุดคืออยากเลือกตั้ง หวังว่าจะดีขึ้น คอยดูก็แล้วกันว่าเป็นอย่างไร เราต้องทำบ้านเมืองให้สงบเรียบร้อยให้ได้ในรัชกาลนี้และรัชกาลต่อๆไปวันหน้าจะกี่ร้อยปี ต้องทำให้ได้ทั้งหมด ทั้งยุคเรายุคคนอื่นต่อไปในวันหน้า พล.อ.ประยุทธ์กล่าว,พูดมากจนคนฟังง่วงงดจ้อสื่อ,ผู้สื่อข่าวรายงานว่า ช่วงหนึ่งนายกฯได้กล่าวขอโทษผู้มาร่วมประชุม พร้อมหยุดพักเพื่อดื่มน้ำ แล้วถามผู้ร่วมประชุมว่าเหนื่อยหรือไหม ฟังนานแล้วจะเบื่อ ผมพูดเองก็เบื่อเหมือนกัน ทั้งนี้นายกฯได้สั่งให้ผู้ร่วมประชุมทั้งหมดลุกขึ้นยืน ยกมือขึ้นโบกซ้ายขวา โดยนายกฯกล่าวว่า เราจะทำตามสัญญา ก่อนสั่งให้ทุกคนนั่งลง,ผู้สื่อข่าวรายงานหลังกล่าวปาฐกถาจบ พล.อ.ประยุทธ์ไม่ให้สัมภาษณ์ใดๆ โดยโบกมือกล่าวกับผู้สื่อข่าวด้วยสีหน้าขึงขังว่า ไม่มีอะไร เพื่อประเทศชาติ อนาคตใคร อนาคตเรา เข้าใจไหมเราๆ ก่อนเดินออกจากงานไปทันที,บิ๊กป้อม ย้อน พท.สำรองพรรคไว้ก็ดี,เมื่อเวลา 10.00 น. ที่องค์การสงเคราะห์ทหารผ่านศึก (อผศ.) พล.อ.ประวิตร วงษ์สุวรรณ รองนายกรัฐมนตรีและ รมว.กลาโหม กล่าวถึงกรณีพรรคเพื่อไทยมั่นใจว่าจะชนะเลือกตั้งว่าเรื่องนี้ไม่ขอตอบ ที่พรรคเพื่อไทยประกาศไม่ยอมรับการสืบทอดอำนาจของรัฐบาล คสช.นั้น ขอให้ประชาชนเป็นผู้พิจารณาตัดสินใจเองว่าจะให้รัฐบาลชุดนี้อยู่ทำงานต่อหรือไม่ หากประชาชนไม่เอาใครก็ทำอะไรไม่ได้ ส่วนกรณีที่พรรคเพื่อไทยกลัวถูกยุบพรรค และเตรียมตั้งพรรคเพื่อธรรมสำรองไว้นั้น พล.อ.ประวิตรย้อนถามว่าแล้วทำผิดหรือไม่ แต่ถ้าเตรียมการตั้งพรรคใหม่ไว้ก็ดี เมื่อถามว่าพรรคเพื่อไทยระบุไม่ต้องการให้ พล.อ.ประยุทธ์ จันทร์โอชา นายกรัฐมนตรีและหัวหน้า คสช. เอาเปรียบพรรคการเมืองอื่นๆโดยการลงพื้นที่หาเสียงล่วงหน้า พล.อ.ประวิตรกล่าวว่า เอาเปรียบอย่างไร นายกฯลงพื้นที่ไปดูแลประชาชนอยู่ดีกินดีหรือไม่ ไม่ได้ไปหาเสียงแต่อย่างใด,มท.1 ย้ำปี 62 ปีแห่ง ลต. ผู้มีสิทธิ 51 ล้าน,ที่เมืองทองธานี พล.อ.อนุพงษ์ เผ่าจินดา รมว.มหาดไทย กล่าวมอบนโยบายการเตรียมความพร้อมการได้มาซึ่ง ส.ว.และการเลือกตั้ง ส.ส. ว่ากระทรวงมหาดไทยเป็นหน่วยงานสนับสนุนหลัก จะจัดตั้งศูนย์สนับสนุนการได้มาซึ่ง ส.ว.และการเลือกตั้ง ส.ส.ระดับกระทรวง มีกรมการปกครองเป็นหลัก สนับสนุนการปฏิบัติงานของจังหวัดและอำเภอ ต้องกำชับเจ้าหน้าที่ผู้ปฏิบัติงานให้เป็นกลาง เรียบร้อยโปร่งใส ปัจจุบันมีผู้มีสิทธิเลือกตั้ง 51 ล้านคนเป็นคนรุ่นใหม่กว่า 4 ล้านคน หวังว่าจะได้คนดีมาทำงานให้ประเทศ,พล.อ.อนุพงษ์กล่าวถึงความเป็นไปได้ในอนาคตหากมีบุคคลเชิญให้เข้ามาช่วยงานทางการเมืองว่า ตอบยาก ยังไม่มีใครมาพูดเรื่องนี้ หากจะตอบว่าพร้อมกลัวจะมีนัย ต้องดูว่าเป็นใครมาขออายุมากแล้วต้องพิจารณาว่ามีความสามารถหรือไม่ ยังมีคนอื่นอีกมาก เป็นรัฐมนตรีมา 4 ปีกว่าไม่ทำให้สนใจงานการเมือง,วิษณุชี้ คสช.ถกการเมืองก่อน 10 ธ.ค.,นายวิษณุ เครืองาม รองนายกฯ กล่าวถึงการประชุมร่วมระหว่าง ครม.กับ คสช.จะมีขึ้นเมื่อใดว่า นายกฯทราบกรณีที่ กกต.จะหารือกับพรรคการเมือง วันที่ 28 ก.ย. รอให้เสร็จสิ้นก่อน คสช.ไม่ได้ส่งใคร เข้าไปร่วม กกต.จะรายงานมายัง คสช.ว่ามีปัญหาอะไรตกค้าง คสช.จะได้ว่ากันให้เสร็จ ไม่ทราบว่า การหารือระหว่าง คสช.กับพรรคการเมืองจะมีเมื่อใด แต่ช่วงเดือน ต.ค. นายกฯต้องไปต่างประเทศบ่อย แต่ไม่ถือว่าช้าไป ขอเพียงประชุมให้ได้ก่อนวันที่ 10 ธ.ค. ที่ พ.ร.บ.ประกอบรัฐธรรมนูญว่าด้วยการเลือกตั้ง ส.ส. จะมีผลบังคับใช้ เมื่อถามถึงกรณีนายนิกร จำนง ผอ.พรรคชาติไทยพัฒนา ระบุหลังมี พ.ร.ฎ.การเลือกตั้งแล้ว ถ้าคนในรัฐบาลใช้เวลาราชการหาเสียงถือว่ามีความผิด นายวิษณุกล่าวว่า เขารู้กันมาตั้งนานแล้ว เป็นวิธีปฏิบัติที่ทราบกันอยู่แล้ว ถ้าใช้เวลาราชการถือว่าเสี่ยงมาก เขารู้วิธีปฏิบัติอยู่ว่าต้องทำอย่างไร แต่ไม่เกี่ยวกับบทบาทของนายกฯ เพราะความเป็นรัฐบาลถึงอย่างไรต้องปฏิบัติหน้าที่ สื่ออย่าไปมองว่า เมื่อรัฐบาลขยับอะไรจะเป็นการหาเสียงไปหมด,ม.44 อยู่จนนายกฯใหม่ถวายสัตย์,เมื่อถามว่า ระหว่างมี พ.ร.ฎ.การเลือกตั้งออกมาไม่ควรจัด ครม.สัญจรใช่หรือไม่ นายวิษณุ กล่าวว่า มีได้ ส่วนจะมีหรือไม่ ตนไม่ทราบ เพราะหน้าที่ของ ครม.ยังต้องมีอยู่ ครม.ไม่ใช่พรรคการเมืองใด รวมทั้งคนใน ครม. ไม่มีใครลงเลือกตั้ง และมีรัฐมนตรีจำนวนมาก เช่น ตนไม่ได้เกี่ยวข้องกับพรรคใด หากใครจะเกี่ยวเขาคงจัดความเหมาะสมของเขาเอง อย่างไรก็ตาม ครม.ชุดปัจจุบันถือว่าเป็นรัฐบาลเต็มรูปแบบ ไม่ใช่รักษาการ ไม่เหมือนกรณียุบสภาแล้วรัฐบาลพ้นตำแหน่ง จึงเป็นรัฐบาลรักษาการและมีข้อกำหนดว่าทำสิ่งใดไม่ได้บ้าง แต่รัฐบาลนี้จะพ้นต่อเมื่อรัฐบาลใหม่เข้าถวายสัตย์ปฏิญาณ จึงไม่ใช่การรักษาการ มีอำนาจเต็ม สามารถอนุมัติงบประมาณและโยกย้ายข้าราชการได้ ทำอะไรได้หมด แม้แต่ คสช.ยังใช้มาตรา 44 ได้ถึงนายกฯคนใหม่ถวายสัตย์ เมื่อถามว่า ถ้าเป็นเช่นนี้จะมีความเหลื่อมล้ำ นายวิษณุตอบกลับทีเล่นทีจริงว่า ไม่เหลื่อม ตั้งใจเลย นายมีชัย ฤชุพันธุ์ ประธานกรรมการร่างรัฐธรรมนูญ (กรธ.) ตั้งใจเขียนเช่นนี้ ส่วนเหตุผลจะเป็นอย่างไร ขอให้ถามนายมีชัย,พท.สวน บิ๊กตู่ ตั้งพวกพ้องดูถูก ปชช.,นายอนุสรณ์ เอี่ยมสะอาด รักษาการรองโฆษกพรรคเพื่อไทย กล่าวถึงกรณี พล.อ.ประยุทธ์ จันทร์โอชา นายกฯ และหัวหน้า คสช. ระบุนายเสนาะ เทียนทอง ประธานที่ปรึกษาพรรคเพื่อไทย แก่แล้วควรกลับบ้านว่า พล.อ.ประยุทธ์โชคดีใครพูดอะไรไม่เข้าหู นึกอยากจะไล่ใครก็ไล่ได้ ไม่เหมือนคนไทยที่มองผลงานรัฐบาลไม่เข้าตา เศรษฐกิจปากท้องมีปัญหา อยู่มา 4-5 ปี ถึงอยากไล่ก็ไล่ไม่ได้ ต้องรอว่าเมื่อไหร่จะปลดล็อก เดินหน้าไปสู่การเลือกตั้ง การบอกว่าพรรคเพื่อไทยจะได้ ส.ส.ไม่ต่ำกว่า 200 ที่นั่ง เป็นเพียงการวิเคราะห์คาดการณ์ผลจะเป็นอย่างไรต้องให้ประชาชนเป็นผู้ตัดสิน,ผลออกมาอย่างไร ทุกฝ่ายต้องเคารพการตัดสินใจของประชาชน กรณีของนายเสนาะไม่น่าเข้าข่ายดูถูกประชาชน แต่การยึดอำนาจมา 4-5 ปีแล้วแต่งตั้งพวกพ้องเครือข่ายมารับรายได้หลายทาง พอกลิ่นอายเลือกตั้งโชยมา รัฐมนตรีร่วมคณะ ต่างจับจองจะไปเป็นหัวหน้าพรรค เลขาธิการพรรค โฆษกพรรค กันค่อน ครม.จัดสรรปันส่วนตำแหน่งกันเสร็จสรรพ แบบนี้ถือว่าดูถูกประชาชนหรือไม่ ที่บอกว่าถ้าเลือกพรรคเพื่อไทยจะวุ่นวายเป็นไปไม่ได้เลย กลุ่มคนที่สร้างความวุ่นวายครั้งหลังสุด ม็อบนกหวีด ซัตดาวน์ประเทศ ก่อจลาจลล้มการเลือกตั้ง รัฐบาลตั้งมารับตำแหน่งหลายคนแล้ว ถ้ารัฐบาลควบคุมคนในกำกับให้ดี ความวุ่นวายจะไม่เกิดขึ้น,จวกหัดใจกว้างฟังคนเห็นต่างบ้าง,นายภูมิธรรม เวชยชัย รักษาการเลขาธิการพรรคเพื่อไทย กล่าวว่า สิ่งที่นายเสนาะพูดเป็นการแสดงความคิดเห็นทางการเมือง ไม่ได้ก้าวล่วงใคร เป็นข้อเท็จจริงที่สะท้อนความเห็นประชาชน เพราะ ส.ว.250 คนที่ไม่ได้มาจากการเลือกตั้ง จะเข้ามาเป็นเสียงสนับสนุนรัฐบาล แต่เมื่อ พล.อ.ประยุทธ์เข้าสู่ระบบของสภาผู้แทนราษฎรอาจทำให้เกิดปัญหาในการทำงาน เพราะต้องถูกตรวจสอบ จึงอยากให้นายกฯ สุขุม เปิดใจกว้างรับฟังความเห็นที่แตกต่าง โดยไม่มองว่าเป็นความขัดแย้ง สิ่งเหล่านี้ถือเป็นความสวยงามในระบอบประชาธิปไตย ที่นักการเมืองสามารถแสดงความคิดเห็นและแสดงออกในทางสร้างสรรค์ได้,สะสมทรัพย์ ไป ภท.ยังเป็นพี่น้องกัน,นายภูมิธรรมยังกล่าวถึงกระแสข่าวว่าอดีต ส.ส.ตระกูลสะสมทรัพย์จะย้ายไปสังกัดพรรคภูมิใจไทยว่า เท่าที่ทราบเรื่องดังกล่าวยังเป็นแค่กระแสข่าว ยังไม่มีความชัดเจน เพราะนายอนุชา สะสมทรัพย์ ยังเป็นสมาชิกพรรคเพื่อไทยอยู่ ก่อนหน้านี้ได้พูดคุยกันแล้ว พรรคเคารพการตัดสินของสมาชิกแต่ละคน เพราะมีข้อกำจัดในสถานการณ์ที่ซับซ้อน จึงต้องเลือกสิ่งที่ดีที่สุดให้ประชาชน แต่ไม่ว่าอยู่หรือไป เรายังเป็นพี่น้องกัน,ส่งทายาทเลือดใหม่ลงสนาม,เมื่อเวลา 10.30 น.ที่พรรคเพื่อไทย พล.ต.ท.วิโรจน์ เปาอินทร์ รักษาการหัวหน้าพรรค นายภูมิธรรม เวชยชัย รักษาการเลขาธิการพรรค ได้เปิดตัวกลุ่มคนรุ่นใหม่ของพรรคประมาณ 30 คน ส่วนใหญ่เป็นนักวิชาการและลูกหลานสมาชิกพรรคเพื่อไทย นำโดยนายเผ่าภูมิ โรจนสกุล ที่ปรึกษาเลขาธิการพรรคเพื่อไทย นายกฤษฎา ตันเทอดทิตย์ รองเลขาธิการสภาอุตสาหกรรมแห่งประเทศไทย น.ส.อรุณี กาสยานนท์ นักวิชาการด้านรัฐศาสตร์ นายต้น ณ ระนอง บุตรชายนายกิตติรัตน์ ณ ระนอง อดีต รมว.คลัง และนายเดชณัฐวิทย์ เตริยาภิรมย์ บุตรชายนายบุญทรง เตริยาภิรมย์ อดีต รมว.พาณิชย์ นายภูมิธรรม กล่าวว่า คนรุ่นใหม่ที่มาสมัครสมาชิก มุ่งมั่นตั้งใจจะมาทำงานให้พรรค ส่วนหนึ่งจะลง ส.ส.เขต อีกส่วนจะมาทำงานเชิงนโยบาย และช่วยงานการเมืองในทุกมิติ ถือว่าทำให้พรรคมีความหลากหลาย และหลังวันที่ 3 ต.ค.แกนนำของพรรคจะเริ่มลงพื้นที่ ติดต่อประสานงาน พบปะ รับฟังความคิดเห็นประชาชนและติดตามการทำงาน 4 สาขาพรรคใน จ.เชียงใหม่ อุดรธานี นครศรีธรรมราช และสมุทรปราการ,นายเผ่าภูมิกล่าวว่า กลุ่มคนรุ่นใหม่ที่มา,สมัครเป็นสมาชิกพรรคเพื่อไทย ตั้งใจเข้ามาทำงานการเมืองอย่างแท้จริง ไม่ได้มีแค่ภาพ แต่มีความสามารถ มีอุดมการณ์ ที่จะผสมผสานนำภารกิจ วิสัยทัศน์ และนโยบายไปสู่การปฏิบัติด้วยการผสมผสานกับบุคลากรของพรรคที่มีอยู่เดิม,สามมิตรยักท่าอ้างผู้สมัครทับซ้อน,นายธนกร วังบุญคงชนะ โฆษกกลุ่มสามมิตร กล่าวว่า ขณะนี้มีผู้ที่สนใจมาร่วมงานกับกลุ่มสามมิตรเป็นจำนวนมาก ทำให้ในอนาคตหากกลุ่มสามมิตรไปสังกัดพรรคการเมืองนั้น เกรงว่าอาจเกิดปัญหาพื้นที่ทับซ้อนของผู้สมัคร ส.ส.ได้ โดยเฉพาะภาคอีสาน จากการหารือเบื้องต้นเห็นว่า หากกลุ่มสามมิตรไปสังกัดพรรคการเมืองแล้วเกิดปัญหาเรื่องพื้นที่ทับซ้อนกัน พรรคที่กลุ่มสามมิตรจะไปสังกัดควรทำโพลเพื่อให้เกิดความเป็นธรรมกับผู้สมัคร ส.ส. และ เพื่อคัดกรองให้ได้ผู้สมัครเหมาะสมที่สุด ที่ทำงาน และลงพื้นที่อยู่กับประชาชนมาตลอด เพราะพรรคต่างๆ ต้องคัดสรรผู้สมัครที่ดีที่สุดเช่นกัน จึงคาดว่าอาจต้องใช้เวลาพิจารณาพอสมควร เพื่อความละเอียดรอบคอบ ทำให้การเข้าสังกัดพรรคการเมืองของกลุ่มสามมิตรอาจต้องรอความชัดเจนอีกครั้ง,อดิเรกสาร เว้นวรรคส่งคนแทน,ทำเนียบรัฐบาล ร.ต.ปรพล อดิเรกสาร อดีต ส.ส.สระบุรี พรรคพลังประชาชน ในฐานะคณะทำงาน นายปณิธาน วัฒนายากร ที่ปรึกษา พล.อ.ประวิตร วงษ์สุวรรณ รองนายกฯและ รมว.กลาโหม เปิดเผยว่า วันที่ 29 ก.ย. จะไปร่วมประชุมใหญ่พรรคพลังประชารัฐ แต่ยังไม่สมัครเป็นสมาชิกพรรค ตนและนายปองพล อดิเรกสาร อดีตรองนายกฯไม่ลงเลือกตั้ง พื้นที่จ.สระบุรีได้เตรียมว่าที่ผู้สมัครไว้แล้ว มีรายงานว่านายปองพลได้รับมอบหมายรับผิดชอบดูแลทั้ง 3 เขตเลือกตั้ง จ.สระบุรีของพลังประชารัฐ เตรียมผู้สมัครไว้แล้วคือ นายจเร ตันฑ์พรชัย อดีต ส.ส.สระบุรี พรรคเพื่อไทย อีก 1 คน เคยเป็นที่ปรึกษานายกองค์การบริหารส่วนจังหวัด (อบจ.) สระบุรี นายปริญญา วันทา ส่วนคนสุดท้ายกำลังพิจารณา,ภูมิใจไทยดึง ชาดา ร่วมทัพ,ผู้สื่อข่าวรายงานจากพรรคภูมิใจไทย ว่าล่าสุดมีอดีต ส.ส.หลายคนเดินทางมาสมัครเป็นสมาชิกพรรค อาทิ นายชาดา ไทยเศรษฐ์ อดีต ส.ส.อุทัยธานี พรรคชาติไทยพัฒนา นายสมควร โอบอ้อม อดีต ส.ส.นครสวรรค์ พรรคประชาธิปัตย์ ได้เดินทางมาสมัครเป็นสมาชิกพรรค รวมถึงก่อนหน้านี้ เมื่อวันที่ 26 ก.ย. นายศิริวัฒน์ ขจรประศาสน์ อดีต ส.ส.พิจิตร พรรคชาติไทยพัฒนา ก็เดินทางมาสมัครแล้ว โดยพรรคภูมิใจไทย จะจัดประชุมสมาชิกพรรค เพื่อเลือกตำแหน่งหัวหน้า และคณะกรรมการบริหารพรรคชุดใหม่ วันที่ 2 ต.ค.,ธนาธร เมินลับฝีปาก บิ๊กตู่,ช่วงเย็น นายธนาธร จึงรุ่งเรืองกิจ ว่าที่หัวหน้าพรรคอนาคตใหม่ โพสต์ทวิตเตอร์กรณี พล.อ.ประยุทธ์ จันทร์โอชา นายกฯและหัวหน้า คสช. ท้าพรรคการเมืองให้มาพูดแข่งกับตน เกี่ยวกับเรื่องอนาคตของประเทศ โดยเฉพาะพรรคที่ตั้งชื่อว่าอนาคตว่า ผมประกาศมาแต่แรกว่าจะทำการเมืองใหม่ที่สร้างสรรค์ ร่วมกันทำให้ประเทศไทยมีอนาคตที่อำนาจสูงสุดเป็นของประชาชน ขอเสนอว่าควรถึงเวลาที่เราจะหยุดไปท้าแข่งใครพูดยาวๆ แต่มาทำงาน ออกนโยบายแข่งกัน น่าจะมีอนาคตกว่า,กกต.แบ่งเขตเลือกตั้งเสร็จ 10 พ.ย.,เมื่อเวลา 09.00 น. ที่อาคารชาเลนเจอร์อิมแพค อารีนา เมืองทองธานี กระทรวงมหาดไทย ร่วมกับสำนักงานคณะกรรมการการเลือกตั้ง (กกต.) จัดการประชุมสัมมนาเตรียมความพร้อมสนับสนุนการได้มาซึ่ง ส.ว.และการเลือกตั้ง ส.ส. นายอิทธิพร บุญประคอง ประธาน กกต. กล่าวตอนหนึ่งว่า การ ได้มาซึ่ง ส.ว.ภายในวันที่ 22 ม.ค.62 กกต.จะเสนอ รายชื่อ 200 คน ให้ คสช. หากคึกคักผู้สมัครล้นหลามจะทำให้บรรยากาศการเลือกตั้ง ส.ส.คึกคักด้วย อยาก ให้มีผู้เข้ามาสมัคร ส.ว.ทุกระดับมากที่สุด ส่วนการแบ่งเขตเลือกตั้ง ส.ส.จะแล้วเสร็จภายในวันที่ 10 พ.ย. และผู้ตรวจการเลือกตั้งคัดเลือกไว้แล้ว 616 คน อีก ไม่นานจะเสนอให้ กกต.พิจารณาได้ ส่วนการประชุมกับพรรคการเมืองวันที่ 28 ก.ย. พร้อมตอบทุกคำถาม สำหรับกรณีบางพรรคเปิดเว็บไซต์และบรรจุนโยบายพรรคอยู่ด้วย ส่วนตัวเห็นว่าน่าจะทำได้ หากไม่มีลักษณะหาเสียง,พร้อมร่นเลือก ส.ว.ระดับอำเภอ,นายอิทธิพรให้สัมภาษณ์ถึงข้อกังวลเรื่องวันสรรหา ส.ว.ระดับอำเภอ จะมีขึ้นในวันที่ 30 ธ.ค.เป็นช่วงวันหยุดยาวสิ้นปีว่าเป็นเพียงตารางที่ กกต.กำหนดไว้เบื้องต้น เผื่อเวลาไว้ไม่ให้เกินวันที่ 30 ธ.ค. ต้องคำนึงถึงความสะดวกในการปฏิบัติและปัจจัยอื่น กกต.หวังว่าจะจัดให้เร็วขึ้นได้ การเตรียมการเริ่มต้นแล้ว หากทำได้เร็วกว่าที่คิด จะทำให้การเลือก ส.ว.ระดับอำเภออาจจะไม่ถึงวันที่ 30 ธ.ค. ปัจจัยคือเราคำนึงถึงวันสุดท้ายที่ต้องส่งชื่อ ส.ว.ไม่เกิน 15 วัน ก่อนมีการเลือกตั้ง ส.ส. ไม่ว่าการเลือกตั้ง ส.ส.จะมีขึ้นช่วงใด ต้องทำให้มั่นใจว่ามี ส.ว.ทันตามกำหนด,วรงค์ ชู กล้าเปลี่ยน ชิง หน.ปชป.,เมื่อเวลา 09.19 น. นพ.วรงค์ เดชกิจวิกรม อดีต ส.ส.พิษณุโลก พรรคประชาธิปัตย์ ผู้ประกาศลงแข่งขันชิงตำแหน่งหัวหน้าพรรคประชาธิปัตย์พร้อมอดีต ส.ส.กลุ่มเพื่อนหมอวรงค์ คือ นายถาวร เสนเนียม อดีต ส.ส.สงขลา นายสมบัติ ยะสินธุ์ อดีต ส.ส.แม่ฮ่องสอน นายศุภชัย ศรีหล้า อดีต ส.ส.อุบลราชธานี นายสำราญ ศรีแปนวงษ์ อดีต ส.ส.กำแพงเพชร และนายพุฒิพงศ์ สงวนวงศ์ชัย อดีต ส.ส.บัญชีรายชื่อ จ.ชัยภูมิ ร่วมทำพิธีสักการะพระแม่ธรณีบีบมวยผม สิ่งศักดิ์สิทธิ์ประจำพรรคประชาธิปัตย์ จากนั้นเวลา 14.30 น. นพ.วรงค์ และคณะเดินทางเข้าสักการะพระพุทธชินราชในวิหารหลวง วัดพระศรีรัตนมหาธาตุ วรมหาวิหาร หรือวัดใหญ่ ต.ในเมือง อ.เมืองพิษณุโลก แล้วขอพรสมเด็จพระนเรศวรมหาราชบริเวณศาลภายในพระ ราชวังจันทน์ นายถาวรได้นำกล่าวตั้งจิตอธิษฐานต่อหน้าพระบรมรูปสมเด็จพระนเรศวรฯ ถึงความตั้งใจเปลี่ยนแปลงประเทศไปในทิศทางที่ดีขึ้น ไม่ใช่ต้องการเปลี่ยนแปลงในพรรคประชาธิปัตย์เท่านั้น มีสโลแกน เรากล้าเปลี่ยน เป็นจุดขาย จากนั้น นพ.วรงค์ตีฆ้องเอาฤกษ์เอาชัย 3 ครั้ง แล้วจึงเดินทางไปบวงสรวงบริเวณอนุสาวรีย์สมเด็จพระนเรศวรมหาราช ที่มหาวิทยาลัยนเรศวรมหาราช,ฮึกเหิมไม่หนักใจถึงเป็นมวยรอง,นพ.วรงค์กล่าวว่า ยืนยันไม่หนักใจที่ต้องแข่งขันกับนายอภิสิทธิ์ เวชชาชีวะ ซึ่งเป็นที่รู้จักของคนทั้งประเทศ และมีสมาชิกเดิมสนับสนุน พร้อมยอมรับทุกกติกาของที่ประชุมใหญ่ที่ให้สิทธิสมาชิก 2.5 ล้านคนเดิม ที่ยังไม่ยืนยันความเป็นสมาชิกพรรคให้มีสิทธิหยั่งเสียงเลือกหัวหน้าพรรค นอกจากอดีต ส.ส. 6 คนที่มาเปิดตัวแล้ว ยังมีกลุ่มเพื่อนหมอวรงค์ที่ให้การสนับสนุนตนอีกจำนวนมาก รวมทั้งคนรุ่นใหม่ แต่บางคนยังไม่พร้อมจะเปิดตัว หลังจากนี้จะเดินสายลงพื้นที่ทั่วประเทศ เริ่มที่ จ.สงขลาและนครศรีธรรมราช เพื่อพบปะพูดคุยกับอดีต ส.ส.ประธานสาขาพรรคและสมาชิกพรรคเพื่อขอเสียงสนับสนุน เพราะเป็นมวยรอง จึงต้องขยันเพิ่มเป็น 3 เท่าและจะระมัดระวังการหาเสียงกับสมาชิกพรรคไม่ให้ผิดคำสั่ง คสช.ที่ห้ามหาเสียงช่วงนี้ จะเน้นเฉพาะการแข่งขันชิงเก้าอี้หัวหน้าพรรค,มาร์ค ตั้ง จุรินทร์ รักษาการแทน,นายอภิสิทธิ์ เวชชาชีวะ หัวหน้าพรรคประชาธิปัตย์ กล่าวถึงกรณี นพ.วรงค์ เดชกิจวิกรม อดีตส.ส.พิษณุโลก เปิดตัวท้าชิงตำแหน่งหัวหน้าพรรคอย่างเป็นทางการ เปิดตัวกลุ่มเพื่อนหมอวรงค์ที่เป็นอดีต ส.ส.พร้อมชูนโยบาย เรากล้าเปลี่ยน เพื่อประชาชน ว่าไม่ขอแสดงความเห็น และไม่ทราบว่ากลุ่มเพื่อนอภิสิทธิ์จะเปิดตัวในสัปดาห์หน้า ส่วนกรณีนายเสนาะ เทียนทอง แกนนำพรรคเพื่อไทย บอกว่าการเลือกตั้ง พรรคประชาธิปัตย์จะได้ ส.ส.ต่ำกว่า 100 คน ไม่ได้คิดเช่นนั้น จะได้เท่าไหร่ยังไม่ขอเปิดเผย แต่จะทำให้ดีที่สุด,ผู้สื่อข่าวรายงานว่าหลังการประชุมใหญ่พรรคเมื่อวันที่ 26 ก.ย.นายอภิสิทธิ์ เวชชาชีวะ หัวหน้าพรรคประชาธิปัตย์ ตัดสินใจขอยุติการปฏิบัติหน้าที่หัวหน้าพรรค เพื่อให้การแข่งขันมีความเป็นธรรม ไม่มีใครได้เปรียบเสียเปรียบ หลังกลับจากการประชุมผู้นำพรรคการเมืองเสรีประชาธิปไตยที่ประเทศแอฟริกาสัปดาห์หน้าแล้ว จะมอบหมายให้นายจุรินทร์ ลักษณวิศิษฏ์ รองหัวหน้าพรรค ปฏิบัติหน้าที่หัวหน้าพรรคแทน,แบนเนอร์ตีชิ่ง ศิริโชค–เทพไท,ผู้สื่อข่าวรายงานว่าทีมของ นพ.วรงค์ เดชกิจวิกรม ผู้ท้าชิงได้เริ่มเดินสายรณรงค์หาเสียงสมาชิกพรรคพื้นที่ต่างจังหวัดแล้ว พร้อมส่งแบนเนอร์หรือรูปภาพพร้อมข้อความในกลุ่มไลน์ต่างๆออกมา 2 ชิ้น คือ แบนเนอร์แรก มีข้อความว่า เลือกวรงค์ ได้ถาวร และอีกข้อความว่า เลือกอภิสิทธิ์ ได้ศิริโชค แถมเทพไท แบนเนอร์กับรูปภาพดังกล่าวออกมาเมื่อสัปดาห์ที่แล้ว ต้นสัปดาห์นี้มีแบนเนอร์ชุดที่สองมีข้อความว่า เลือกหมอวรงค์ได้ถาวร และวิทยา มีรูปของ นพ.วรงค์ นายถาวร เสนเนียม และนายวิทยา แก้วภารดัย อดีตแกนนำกลุ่ม กปปส. ส่วนอีกข้อความคือ เลือกอภิสิทธิ์ได้ เฉลิมชัยและชีวเวช มีรูปของนาย อภิสิทธิ์ นายเฉลิมชัย ศรีอ่อน อดีตเลขาฯพรรคและนายชีวเวช เวชชาชีวะ อดีตเลขานุการผู้ว่าฯ กทม. ซึ่งเป็นผู้สนับสนุนใกล้ชิดนายอภิสิทธิ์,รุ่นเก๋าอัดทีมท้าชิงรับงานมาป่วน,ผู้สื่อข่าวรายงานจากพรรคประชาธิปัตย์ ว่าแกนนำพรรคระดับอาวุโส ได้วิเคราะห์ถึงการแข่งขันชิงหัวหน้าพรรคครั้งนี้ หากทีมผู้ท้าชิงมีสปิริต ให้ความเป็นธรรมกับหัวหน้าพรรค คณะกรรมการบริหารพรรคชุดปัจจุบัน ที่ประคับประคองพรรคมาตลอดกว่า 4 ปี เผชิญวิกฤติเงินทุนในการบริหารพรรค ไม่ควรเปลี่ยนผู้นำกลางศึก ทั้งที่เหลือเวลา 5-6 เดือนจะลงสนามเลือกตั้ง แทนที่จะจับมือผนึกกำลังภายในพรรคให้กลมเกลียว สู้ศึกเลือกตั้งกับพรรคอื่นโดยเฉพาะพรรคหนุนทหาร ที่เดินหน้าดูดอดีต ส.ส.ของพรรค หากมีการเปลี่ยนตัวหัวหน้าพรรคจริง ย่อมมีผลกระทบต่อการเลือกตั้ง ส.ส.แน่นอน อีกทั้งหลังเลือกตั้งหากได้จำนวน ส.ส.น้อยหรือแพ้เลือกตั้งนายอภิสิทธิ์ ในฐานะผู้นำพรรค ต้องรับผิดชอบโดยการลาออกจากตำแหน่งตามธรรมเนียมปฏิบัติของพรรคอยู่แล้ว จึงมองเป็นอย่างอื่นไม่ได้ว่ารับงานใครมา หรือมีนัย ทางการเมืองที่เคยมีข่าวก่อนหน้านี้ เรื่องมีใบสั่งให้ต้องเปลี่ยนหัวหน้าพรรคประชาธิปัตย์ และเกี่ยวกับจุดยืนของอุดมการณ์พรรค ที่ฝ่ายผู้อาวุโสพรรคไม่อยากร่วมรัฐบาลกับพรรคที่สนับสนุน คสช.,ผบ.เหล่าทัพตบเท้าอำลานายกฯ,เมื่อเวลา 15.00 น. ที่ตึกไทยคู่ฟ้า ทำเนียบรัฐบาล พล.อ.เทพพงศ์ ทิพยจันทร์ ปลัดกระทรวงกลาโหม นำผู้บัญชาการเหล่าทัพ ได้แก่ พล.อ.ธารไชยยันต์ ศรีสุวรรณ ผบ.ทหารสูงสุด พล.อ.เฉลิมชัย สิทธิสาท ผบ.ทบ. พล.ร.อ.นริส ประทุมสุวรรณ ผบ.ทร.และ พล.อ.อ.จอม รุ่งสว่าง ผบ.ทอ. เข้าพบ พล.อ.ประยุทธ์ จันทร์โอชา นายกฯและหัวหน้า คสช.เพื่ออำลาในโอกาสเกษียณอายุราชการ โดยต่างนำมาลัยดอกไม้มากราบอำลานายกฯ ทั้งนี้นายกฯกล่าวอวยพรและขอบคุณ ผบ.เหล่าทัพ ที่ร่วมทำงานมาอย่างเต็มที่ ช่วยขับเคลื่อนประเทศไปได้ด้วยดี ไม่มีอะไรติดขัดจนทำให้ประเทศเดินหน้าไปด้วยความสงบเรียบร้อย และฝากให้ทุกคนไปสานงานต่อกับปลัดกระทรวงกลาโหม ผบ.ทหารสูงสุดและ ผบ.เหล่าทัพคนใหม่เพื่อให้งานต่อเนื่อง จากนั้นได้ถ่ายรูปหมู่ร่วมกันก่อน ผบ.เหล่าทัพเดินทางกลับ,ส่ง ผบ.เหล่าทัพใหม่เป็น คสช.,วันเดียวกัน เว็บไซต์ราชกิจจานุเบกษา เผยแพร่ประกาศ คสช.ที่ 2/2561 เรื่อง แต่งตั้งผู้ดำรงตำแหน่งใน คสช.โดยอาศัยอำนาจตามความในมาตรา 265 ของรัฐธรรมนูญ ประกอบกับมาตรา 42 ของรัฐธรรมนูญฉบับชั่วคราวปี 57 ให้ยกเลิกประกาศ คสช.ฉบับที่ 2/2560 เรื่องแต่งตั้งผู้ดำรงตำแหน่งใน คสช.ลงเมื่อวันที่ 20 ก.ย.60 และให้แต่งตั้งบุคคลจำนวน 15 คน ดังนี้ พล.อ.ประยุทธ์ จันทร์โอชา เป็นหัวหน้าคสช. ส่วนรองหัวหน้า คสช.ได้แก่ พล.อ.ประวิตร วงษ์สุวรรณ พล.อ.ธนะศักดิ์ ปฏิมาประกร พล.ร.อ.ณรงค์ พิพัฒนาศัย พล.อ.อ.ประจิน จั่นตอง พล.ต.อ.อดุลย์ แสงสิงแก้ว ขณะที่สมาชิก คสช.ประกอบด้วย พล.อ.อุดมเดช สีตบุตร พล.อ.อนุพงษ์ เผ่าจินดา พล.อ.ณัฐ อินทรเจริญ ปลัดกระทรวงกลาโหม พล.อ.พรพิพัฒน์ เบญญศรี ผบ.ทหารสูงสุด พล.ร.อ.ลือชัย รุดดิษฐ์ ผบ.ทร. พล.อ.อ.ชัยพฤกษ์ ดิษยะศริน ผบ.ทอ.พล.ต.อ.จักรทิพย์ ชัยจินดา ผบ.ตร. นายมีชัย ฤชุพันธุ์ ประธานกรรมการ กรธ.และ พล.อ.อภิรัชต์ คงสมพงษ์ ผบ.ทบ.เป็นเลขาธิการ คสช.ตั้งแต่วันที่ 1 ต.ค.61 ทั้งนี้เป็นการแต่งตั้งใหม่ในส่วนของ ผบ.เหล่าทัพ 5 คน แทน ผบ.เหล่าทัพคนเดิมที่หมดวาระเนื่องจากเกษียณอายุราชการ,บิ๊กป้อม ชี้กองทัพฟ้องจีที–200,ที่องค์การสงเคราะห์ทหารผ่านศึก (อผศ.) พล.ท.คงชีพ ตัณตระวาณิชย์ โฆษกกระทรวงกลาโหม กล่าวถึงกรณีศาลเเขวงดอนเมือง ตัดสินผู้บริหารบริษัทเอวีเอ แซทคอม จำกัด ตัวแทนจำหน่ายเครื่องจีที-200 จำคุก 9 ปีหลังกรมราชองครักษ์ยื่นฟ้องเพราะพบว่าไม่มีคุณภาพว่า กรมราชองครักษ์ฟ้องมาก่อนหน้านี้ เพราะพบว่าไม่สามารถใช้งานได้จริง หลังจากบริษัทฯตัวแทนจากต่างประเทศถูกฟ้องและถูกตัดสินว่าผิด กระทรวงกลาโหมและเหล่าทัพไม่ได้นิ่งนอนใจ กองทัพได้ฟ้องศาลปกครองและอุทธรณ์มาต่อเนื่อง กระทั่งศาลปกครองรับคำฟ้อง ส่วนคดีอาญาอยู่ในชั้นสอบสวน การฟ้องร้องทำมาตั้งแต่ปี 2555 แต่ละเหล่าทัพซื้อจีที-200 ในเวลาแตกต่างกัน ยืนยันกองทัพไม่ได้ปกป้องใครและไม่ได้เพิกเฉยหรือละเลย ให้ความสำคัญกับสิ่งที่เกิดขึ้นที่ส่งผลกระทบต่อความเสียหาย,พล.อ.ประวิตร วงษ์สุวรรณ รองนายกฯและ รมว.กลาโหม กล่าวว่า เรื่องจีที-200 เข้าระบบหมดแล้ว ฟ้องร้องไปแล้ว อยู่ระหว่างดำเนินคดี แต่กองทัพไม่ได้ทำอะไรผิด ขณะนั้นทางหน่วยทดสอบแล้วใช้งานได้,วิษณุ สะกิด ป.ป.ช.ตามต่อคดีทุจริต,นายวิษณุ เครืองาม รองนายกฯ กล่าวว่า กรณีนี้จะเป็นบรรทัดฐานให้หน่วยงานอื่นฟ้องเรียกค่าเสียหายได้หรือไม่ว่า ทำได้ หากยังอยู่ในอายุความ คดีแพ่งเป็นเรื่องของแต่ละหน่วยงานที่จัดซื้อจีที -200 จากบริษัทเอวีเอพิจารณาว่าจะฟ้องเรียกค่าเสียหายหรือไม่ ถ้าพิสูจน์ได้ว่าเสียหายเช่นเดียวกับกรมราชองครักษ์ก็ฟ้องแพ่งไป อย่างไรก็ตาม เราสนใจคดีทางอาญาในเรื่องทุจริต ขณะนี้เรื่องอยู่ในการพิจารณาของคณะกรรมการป้องกันและปราบปรามการทุจริตแห่งชาติ (ป.ป.ช.) เนื่องจากเราตั้งคดีว่าทุจริตไม่ได้ตั้งเป็นฉ้อโกง ส่วน ป.ป.ช.จะนำคำพิพากษาของศาลแขวงดอนเมืองเมื่อวันที่ 26 ก.ย. มาประกอบสำนวนพิจารณาได้หรือไม่ ป.ป.ช.รู้ว่าต้องทำอย่างไร,ยันตั้ง สนธยา เหมาะพัฒนาพัทยา,นายวิษณุกล่าวอีกว่า ส่วนเสียงวิจารณ์กรณี พล.อ.ประยุทธ์ จันทร์โอชา นายกฯและหัวหน้า คสช.ใช้อำนาจตามมาตรา 44 ตั้งนายสนธยา คุณปลื้ม หัวหน้าพรรคพลังชล ที่ปรึกษานายกฯเป็นนายกเมืองพัทยาว่าไม่น่าจะเกี่ยวข้องกับกรณีบิดาของนายสนธยามีคดีความอยู่เพราะได้รับโทษไปแล้ว ไม่น่าจะมีปัญหากับการออกคำสั่ง ม.44 ครั้งนี้ ส่วนถูกมองว่ามีการเมืองมาเกี่ยวข้อง แล้วแต่จะมอง ตั้งอะไรถ้าจะมองให้เป็นมันก็เป็น ความจริงจะเป็นหรือไม่เป็น อยู่ที่การชั่งน้ำหนักประโยชน์ได้เสีย ก่อนออกคำสั่งได้ตรวจสอบแล้ว และนายสนธยาได้ลาออกจากที่ปรึกษานายกฯแล้ว ในที่ประชุม คสช. ได้ชี้แจงเหตุผลความจำเป็นว่าเมืองพัทยาเปลี่ยนโฉมหน้าไปมากแล้ว จำเป็นต้องให้นายสนธยาที่มีประสบการณ์เข้ามาบริหารงานเพื่อสนับสนุนโครงการเขตเศรษฐกิจพิเศษ (อีอีซี) และปี 2562 ไทยจะใช้เมืองพัทยาจัดการประชุมอาเซียน นายสนธยาในฐานะอดีต รมว.การท่องเที่ยวและกีฬาจะช่วยส่วนนี้ได้มาก โดยจะเป็นไปจนกว่าจะเลือกตั้งเมืองพัทยาหรือมีคำสั่งเปลี่ยนแปลง,วีระ ขู่ ประยุทธ์ ระวังตายน้ำตื้น,ช่วงเที่ยงวันเดียวกัน นายวีระ สมความคิด เลขาธิการเครือข่ายประชาชนต้านคอร์รัปชัน (คปต.) โพสต์เฟซบุ๊กว่า งานเข้านายสนธยา คุณปลื้ม นายกเมืองพัทยาคนล่าสุดซะเเล้ว พล.อ.ประยุทธ์ จันทร์โอชา นายกฯและหัวหน้า คสช.ในฐานะผู้ใช้อำนาจมาตรา 44 แต่งตั้ง อาจถูกกล่าวหาได้ว่า การแต่งตั้งเกิดขึ้นหลังมีข้อตกลงแลกเปลี่ยนผลประโยชน์ระหว่าง คสช.และตระกูลคุณปลื้ม หากเป็นจริง พล.อ.ประยุทธ์อาจมีความผิด ข้าราชการเมืองพัทยาส่งข้อมูลมาให้ช่วยเปิดเผยต่อสาธารณะ ก่อนหน้านี้นายสมชาย คุณปลื้ม หรือกำนันเป๊าะ เป็นจำเลยคดีแพ่งของศาลจังหวัดพัทยา ต่อมาศาลฯพิพากษาให้นายสมชายชดใช้ค่าเสียหายกว่าร้อยล้านบาท จากคดีอาญาทุจริตซื้อที่ดินเขาไม้แก้ว นายสมชายถูกจำคุกคดีอาญาแล้ว ต่อมาเมืองพัทยาขอหมายตั้งพนักงานบังคับคดี ให้เมืองพัทยานำพนักงานบังคับคดีไปยึดทรัพย์กว่าร้อยล้านบาทของนายสมชาย ต้องจับตาดูจะทำให้เสียหายต่อการบังคับคดียึดทรัพย์นายสมชายหรือไม่,บี้ สนธยา ยึดทรัพย์กำนันเป๊าะ,ไม่ทราบว่า พล.อ.ประยุทธ์รู้หรือไม่ หากรู้แล้วแต่ยังแต่งตั้งให้นายสนธยามาดำรงตำแหน่งนายกเมืองพัทยา จะทำให้เกิดเป็นผลประโยชน์ทับซ้อนทันที แต่เมื่อได้แจ้งให้รู้แล้ว พล.อ.ประยุทธ์จะแก้ไข รับผิดชอบอย่างไร อย่าคิดว่าไม่สำคัญอาจทำให้ตายน้ำตื้นเอาง่ายๆ ต้องให้นายสนธยารีบนำพนักงานบังคับคดีไปยึดทรัพย์ของนายสมชายทันที ย่อมรู้เป็นอย่างดีว่าบิดามีทรัพย์สินอะไรบ้าง หากประวิงเวลาช่วยผู้เป็นบิดา เพื่อหลีกเลี่ยงไม่ให้ต้องชดใช้เงินกว่าร้อยล้านบาท อาจเข้าข่ายเป็นความผิดตามประมวลกฎหมายอาญา มาตรา 157 เมื่อ พล.อ.ประยุทธ์ทราบว่ามีความเสียหายดังกล่าวเกิดขึ้นแล้ว แต่ไม่ดำเนินการเอาผิดตามกฎหมายกับนายสนธยา พล.อ.ประยุทธ์เข้าข่ายมีความผิดตามประมวลกฎหมายอาญา มาตรา 157 เช่นกัน นายวีระกล่าว,สนช.ทิ้งทวนขึ้นเงินเดือนองค์กรอิสระ,เมื่อเวลา 10.00 น. ที่รัฐสภา ในการประชุมสภานิติบัญญัติแห่งชาติ (สนช.) ที่มีนายพรเพชร วิชิตชลชัย ประธาน สนช.เป็นประธานการประชุม เพื่อพิจารณาร่าง พ.ร.บ.เงินเดือน เงินประจำตำแหน่งและประโยชน์ตอบแทนอื่นขององค์กรต่างๆ ในวาระ 3 มีสาระสำคัญคือ ให้ประธานกรรมการการเลือกตั้ง (กกต.) ประธานผู้ตรวจการแผ่นดิน ประธานกรรมการป้องกันและปราบปรามการทุจริตแห่งชาติ (ป.ป.ช.) ประธานกรรมการตรวจเงินแผ่นดิน ประธานกรรมการสิทธิมนุษยชนแห่งชาติ (กสม.) ได้รับเงินเดือน 81,920 บาท เงินประจำตำแหน่ง 50,000 บาท รวม 131,920 บาท ส่วนผู้ดำรงตำแหน่งกรรมการในองค์การอิสระดังกล่าว ได้รับเงินเดือน 80,540 บาท เงินประจำตำแหน่ง 42,500 บาท รวม 123,040 บาท หลังที่ประชุม สนช.มีมติเอกฉันท์ 171 คะแนนเห็นชอบ,ปธ.องค์กรอิสระ–อัยการรับ 1.3 แสน,จากนั้นที่ประชุม สนช.ได้พิจารณา พ.ร.บ.เงินเดือน เงินประจำตำแหน่งและประโยชน์ตอบแทนอื่นของประธานกรรมการและกรรมการในองค์กรอิสระตามรัฐธรรมนูญ ในวาระ 3 ที่กำหนดให้ประธานศาลรัฐธรรมนูญ ได้รับเงินเดือน 83,090 บาท และเงินประจำตำแหน่ง 55,000 บาท รวม 138,090 บาท ตุลาการศาลรัฐธรรมนูญ ได้รับเงินเดือน 81,920 บาท เงินประจำตำแหน่ง 50,000 บาท รวม 131,920 บาท โดย สนช.มีมติเอกฉันท์ 172 คะแนนผ่านร่าง พ.ร.บ.ดังกล่าว,ต่อมาที่ประชุมพิจารณาร่าง พ.ร.บ.ระเบียบข้าราชการฝ่ายอัยการ ในวาระ 3 ที่กำหนดให้อัยการสูงสุด ได้รับเงินเดือน 81,920 บาท เงินประจำตำแหน่ง 50,000 บาท รวม 131,920 บาท และ สนช.มีมติเสียงข้างมาก 166 ต่อ 1 คะแนนเห็นชอบร่าง พ.ร.บ.นี้ หลังจากนี้ สนช.จะดำเนินการบังคับใช้เป็นกฎหมายต่อไป,ศาลให้ประกันแกนนำอยากเลือกตั้ง,เมื่อเวลา 09.00 น. ที่ศาลอาญา พนักงานอัยการฝ่ายคดีอาญา นัดผู้ต้องหารายงานตัวส่งฟ้องคดีแกนนำกลุ่มคนอยากเลือกตั้ง 6 คน อาทิ นายสิรวิชญ์ เสรีธิวัฒน์ นายอานนท์ นำภา น.ส.ชลธิชา แจ้งเร็ว กรณีร่วมกันจัดการชุมนุมที่อนุสาวรีย์ประชาธิปไตย เมื่อวันที่ 10 ก.พ.2561 ข้อหาร่วมกันทำให้เกิดความปั่นป่วนขึ้นในราชอาณาจักร ตามประมวลกฎหมายอาญามาตรา 116 ร่วมกันมั่วสุมชุมนุมทางการเมืองเกินกว่า 5 คน ในที่สาธารณะ ฝ่าฝืนคำสั่งหัวหน้า คสช. ผู้ต้องหาทั้ง 6 คน พร้อมทนายความมารายงานตัวตามนัด จากนั้นศาลอ่านคำฟ้องและถามคำให้การ จำเลยให้การปฏิเสธฟ้องทุกข้อหา และจำเลยจัดหาทนายมาเอง ศาลจึงนัดตรวจพยานหลักฐานวันที่ 19 พ.ย.นี้ ต่อมาญาติของนายสิรวิชญ์กับพวกยื่นคำร้องขอปล่อยตัวชั่วคราว ศาลพิจารณาเห็นว่ามีเหตุสมควรให้ปล่อยชั่วคราว จึงมีคำสั่งอนุญาตปล่อยตัว โดยไม่ต้องวางหลักทรัพย์ แต่ต้องปฏิบัติตามเงื่อนไขศาลอย่างเคร่งครัดหากฝ่าฝืนจะปรับนายประกันเป็นวงเงิน 2 แสนบาทต่อคน,ประกาศเกณฑ์เงินอุดหนุนพรรค,ค่ำวันเดียวกัน เว็บไซต์ราชกิจจานุเบกษา เผยแพร่ประกาศอธิบดีกรมสรรพากรเกี่ยวกับภาษีเงินได้ ฉบับที่ 324 เรื่องกำหนดหลักเกณฑ์และวิธีการอุดหนุนเงินภาษีให้แก่พรรคการเมือง ระบุให้ผู้เสียภาษี แสดงเจตนาอุดหนุนเงินภาษีให้แก่พรรคการเมืองได้ไม่เกินจำนวนภาษีที่ต้องชำระไม่เกิน 500 บาท อุดหนุนได้เพียง 1 พรรคและเมื่อแสดงเจตนารมณ์จะเปลี่ยนแปลงไม่ได้ หากเกินกว่า 1 พรรคให้ถือว่าไม่ประสงค์จะอุดหนุนเงินภาษีให้กับพรรคใดและไม่ให้นำไปหักเป็นค่าลดหย่อน ทั้งนี้ให้กรมสรรพากรจัดทำรายชื่อพรรคที่ได้รับการอุดหนุน พร้อมเงินภาษีที่ได้รับอุดหนุนส่งให้นายทะเบียนพรรคการเมือง และโอนให้กองทุนเพื่อการพัฒนาพรรคการเมือง เพื่อโอนต่อให้พรรคที่ได้รับอุดหนุน ในกรณีพรรคที่สิ้นสุดความเป็นพรรคการเมืองให้โอนเงินกลับเป็นรายได้แผ่นดิน ประกาศนี้ใช้บังคับสำหรับการแสดงเจตนา ในการยื่นแบบแสดงรายการภาษีเงินได้บุคคลธรรมดาประจำปีภาษี 2561 ที่ต้องยื่นรายการในปี 2562
การเมืองจ้องโละยุทธศาสตร์ชาติ 20 ปี ดักใครโค่นล้มถือว่าล้มประเทศชาติของประชาชน บิ๊กป้อม ย้อน พท.ทำอะไรผิดไว้ ถึงปูดจะถูกยุบพรรค เย้ยตั้งพรรคใหม่ไว้ก็ดี
ประวิตร วงษ์สุวรรณ,พรรคเพื่อไทย,พรรคเพื่อธรรม,ตั้งพรรค,ข่าวหน้า1